Laxveiðin hefst formlega á miðvikudagsmorguninn Norðurá í Borgarfirði verður opnuð klukkan 7.00 á miðvikudaginn og hefst laxveiðitímabilið á Íslandi um leið með formlegum hætti . Mikil eftirvænting er meðal stangveiðimanna enda hefur víða sést til laxa á undanförnum dögum . Venju samkvæmt mun formaður SVFR , Bjarni Júlíusson , taka fyrstu köst sumarsins á Brotinu neðan Laxfoss . Sá silfraði er mættur á Brotið og því mikil pressa á Bjarna að setja í fyrsta fisk sumarsins og landa .